Diari Oficial de la Generalitat Valenciana


Sumari del DOGV 2977, del 23-04-1997 (1997/6972)

RESOLUCIÓ de 2 d'abril del president de la Comissió Territorial d'Urbanisme d'Alacant, que fa públic l'acord de la Comissió Territorial d'Urbanisme relatiu a la Modificació Puntual número 9 del Pla General d'Ordenació Urbana de Xàbia, per a l'aplicació de l'Ordenança C1 en l'illa nord de la UA TH-3.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6972


Data del document
:   02-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 2 d'abril del president de la Comissió Territorial d'Urbanisme d'Alacant, que fa públic l'acord de la Comissió Territorial d'Urbanisme relatiu a la Modificació Puntual número 9 del Pla General d'Ordenació Urbana de Xàbia, per a l'aplicació de l'Ordenança C1 en l'illa nord de la UA TH-3.   
La Comissió Territorial d'Urbanisme, en sessió del dia 20 de desembre de 1996, va adoptar el següent acord:  
«Vist l'expedient de referència i de conformitat amb els següents  
Antecedents de fet  
Primer   
L'Ajuntament, en sessió plenària del 25 d'octubre de 1996, en va acordar l'aprovació provisional, després de complir els tràmits d'aprovació inicial el 28 d'abril de 1994 i exposició pública, mitjançant anuncis apareguts en el Diari Oficial de la Generalitat Valenciana de 10 de juny de 1994, en el Butlletí Oficial de la Província, d'11 de juny de 1994 i en un periòdic de difusió provincial, el 31 de maig de 1994. No s'ha presentat cap al·legació.  
Segon   
La documentació està integrada per memòria informativa i justificativa i plànols.  
Tercer   
L'objecte del present expedient és:  
1. Canviar l'ordenança d'aplicació a l'illa de cases nord de la unitat d'actuació T-H 3, i passar-la de la C 2 III, a la C 1 II.  
El projecte de compensació d'aquesta unitat, prevista en el Pla General d'Ordenació Urbana de Xàbia, va ser aprovat el 26 d'abril de 1991, sent de propietari únic.  
Els paràmetres urbanístics de cada una d'aquestes ordenances són els següents:  
- C 2: edificació oberta:  
· Aprofitament: 0,58 m2/m2.  
· Alçada màxima: 3 plantes (9 m).  
· Separació a límits: 5 metres a línia de façana. Es possibilita suprimir la reculada de 5 metres en l'avinguda de l'Amanéixer.  
· Ocupació màxima: 50%.  
· Usos permesos: residencial, comercial i uns altres.  
- C 1:  
· Aprofitament: 0,58 m2/m2.  
· Alçada màxima: 2 plantes (7 m).  
· Ocupació màxima de la parcel·la: 70%.  
· Separació a límits: lliure a façanes. 5 metres mínim a límits.  
· Usos permesos: els mateixos que a la clau C 2.  
Com es pot comprovar, els paràmetres urbanístics són els mateixos, excepte en el tema d'ocupació màxima, altures i separació a límits.  
2. Segons les dades de l'expedient, la justificació d'aquesta modificació es troba en una sentència del Tribunal Superior de Justícia de la Comunitat Valenciana que va anul·lar l'Estudi de Detall de la Unitat d'Actuació T-H 3, aprovat per la corporació el 30 de novembre de 1990, pel fet que incomplia l'ocupació màxima permesa (50%, quan es preveia el 70%).  
El seu fi, per tant, és legalitzar l'Estudi de Detall aprovat, i mantenir la construcció de la illa de cases nord, edifici destinat a ús comercial, dins d'ordenació.  
Consideracions tecnicojurídiques  
Primera  
La tramitació efectuada fins avui per l'Ajuntament s'estima, en línies generals, correcta, de conformitat amb l'article 114 del Text Refós de la Llei del Sòl de 1992.  
En aquest sentit, resulta convenient ressaltar que, tractant-se d'un expedient tramitat a l'empara del Text Refós de la Llei del Sòl de 1992, l'Ajuntament ha sol·licitat la pròrroga a què es refereix la disposició transitòria segona de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Per tant, seria necessari que, per part del conseller d'Obres Públiques, Urbanisme i Transports, es concedira pròrroga per a l'aprovació definitiva de l'expedient, de conformitat amb les disposicions de la legislació anterior, per la qual cosa és necessari l'informe favorable de la Comissió Territorial d'Urbanisme.  
Segona  
La documentació ha de completar-se amb l'aportació de plànols de situació actual, en el mateix format que els continguts en el Pla General, a efectes de fer-ne possible la refosa. L'Ajuntament, amb data 13 de desembre de 1996, va aportar els de la situació modificada.  
Tercera   
Les determinacions contingudes en el present expedient es consideren, en línies generals, correctes des del punt de vista de les perspectives de les exigències de la política urbanística i territorial de la Generalitat, tal i com preveu l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tenint en compte, a més, que no hi ha interessos supralocals en joc.  
No obstant això, sí que resulta convenient assenyalar que no és correcte aplicar els paràmetres de l'ordenança C1 II únicament a l'illa de cases nord de la unitat d'actuació T-H 3, i excloure la resta de la unitat d'actuació o a altres zones que s'hi podrien haver considerat, encara que cal tenir en compte que l'aplicació d'una ordenança distinta a altres àmbits de la unitat d'actuació podria ocasionar una situació de fora d'ordenació en construccions ja realitzades. Per aqueix motiu, el més adequat és aplicar l'ordenança C1 II únicament als edificis destinats a ús comercial dins de la unitat d'actuació T-H 3, o, fins i tot, a altres àmbits més amplis si l'Ajuntament ho considerara adequat i convenient.  
Quarta  
La Comissió Territorial d'urbanisme és l'òrgan competent per a l'adopció del present acord, de conformitat amb l'article 118.3.a) del Text Refós de la Llei sobre Règim del Sòl i Ordenació Urbana de 1992 i articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril.  
Vistos els preceptes legals esmentats i altres disposicions de general aplicació, la Comissió Territorial d'Urbanisme acorda aprovar definitivament la modificació puntual número 9 del Pla General d'Ordenació Urbana de Xàbia, supeditant-ne la publicació i, en conseqüència, l'eficàcia al fet que l'Ajuntament remeta la documentació de solució de les deficiències assenyalades en les consideracions tecnicojurídiques segona i tercera i el conseller d'Obres Públiques Urbanisme i Transports concedisca la pròrroga a què es refereix la disposició transitòria segona de la Llei Reguladora de l'Activitat Urbanística.  
El president de la Comissió Territorial d'Urbanisme, el dia 25 de març de 1997, va dictar la següent resolució:  
«Vist l'acord adoptat per la Comissió Territorial d'Urbanisme en sessió de 20 de desembre de 1996 pel qual es va aprovar definitivament l'expedient de referència, supeditant-ne la publicació al compliment de certes condicions.  
Vista, així mateix, la Resolució adoptada pel conseller d'Obres Públiques, Urbanisme i Transports amb data 23 de gener de 1997, per la qual es resol atorgar una pròrroga perquè la tramitació de l'expedient que ens ocupa poguera finalitzar d'acord amb la legislació anterior a la vigència de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Atés, finalment, que, amb data 5 de març de 1997, l'Ajuntament de Xàbia remet la documentació que completa en tots els aspectes les objeccions assenyalades en l'acord de la Comissió Territorial d'Urbanisme més amunt indicades, si bé respecte a la consideració tecnicojurídica tercera d'aquest, l'Ajuntament considera més convenient l'aplicació de l'ordenança C1 II únicament als edificis destinats a ús comercial dins de la unitat d'actuació TH 3, que recauen en l'avinguda de l'Amanéixer, resolc:  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb l'article 59, apartats 2 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva n'excusa la notificació individualitzada.»  
Contra el present acord, que no esgota la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 al 116, de la Llei de Règim Jurídic de les Administracions Públiques i del Procediment Administratiu Comú, i l'article 14.2, del Reglament dels Òrgans Urbanístics de la Generalitat Valenciana.»  
Alacant, 2 d'abril de 1997.- El president de la Comissió Territorial d'Urbanisme: Fernando Modrego Caballero.